Buster Brown

Buster Brown var en amerikansk tegneserie som ble skapt av tegneren Richard F. Outcault (1863–1928) og lansert i avisa New York Herald 4. mai 1902. Serien handlet om rampegutten Buster Brown og Tige, bulldogen hans. Gutten, som skal ha fått navn etter den daværende barnestjernen Buster Keaton, holdt til i et overklassestrøk og ble tegnet med blond pasjefrisyre, vid hatt og pen drakt med knebukser og stor sløyfe omtrent som Lille Lord Fauntleroy. R. F. Outcault hadde tidligere skapt seriefiguren The Yellow Kid, men gjorde enda større suksess med Buster Brown, som fortsatte fram til midt på 1920-tallet. Outcault lisensierte også navnet og skikkelsen til bruk som varemerke og reklamefigur for å selge en rekke handelsprodukter, ikke minst Buster Brown shoes fra Brown Shoe Company.

Eksterne lenker 
 

Tegneserier fra USA
Tegneseriefigurer